ബംഗാള് ഉപതെരഞ്ഞെടുപ്പ് ന്യൂനപക്ഷങ്ങളെ ചാക്കിടാന് മമത വോട്ട് അഭ്യര്ത്ഥിച്ച് മസ്ജിദില് കൊല്ക്കത്ത : പശ്ചിമ ബംഗാളില് ഉപതെരഞ്ഞെടുപ്പ് അടുത്തിരിക്കെ ന്യൂനപക്ഷ പ്രീണനവുമായി മുഖ്യമന്ത്രി മമതാ ബാനര്ജി. തെരഞ്ഞെടുപ്പ് പ്രചാരണത്തിന്റെ ഭാഗമായി . ഭബാനിപൂരിലെ സോള അന മസ്ജിദിലെത്തി. മുന്നറിയിപ്പില്ലാതെയായിരുന്നു മമതയുടെ സന്ദര്ശനം. ശിരോവസ്ത്രം ധരിച്ചായിരുന്നു പ്രവര്ത്തകര്ക്കൊപ്പം മമത മസ്ജിദില് എത്തിയത്. മൗലവിമാരുമായി സംസാരിച്ച മമത മണിക്കൂറുകളോളം മസ്ജിദിനുള്ളില് ചിലവഴിച്ചു. ഇതിന്റെ ദൃശ്യങ്ങള് സമൂഹമാദ്ധ്യമങ്ങളില് വ്യാപകമായി പ്രചരിക്കുന്നുണ്ട്. സെപ്തംബര് 30 നാണ് ബംഗാളില് ഉപതെരഞ്ഞെടുപ്പ്. തോറ്റാല് മുഖ്യമന്ത്രി സ്ഥാനം നഷ്ടമാകുമെന്നതിനാല് വളരെ കരുതലോടെയാണ് തൃണമൂല് നീക്കം. ഭബാനിപൂര് സ്വദേശിയും ബിജെപി നേതാവുമായ പ്രിയങ്ക ടിബ്രേവാളാണ് മമതയ്ക്കെതിരെ മത്സരിക്കുന്നത്.